b'\n_START_ARTICLE_\nSokotra\n_START_PARAGRAPH_\nSokotra (arab. \xd8\xb3\xd9\x8f\xd9\x82\xd9\x8f\xd8\xb7\xd9\x92\xd8\xb1\xd9\x8e\xd9\x89) \xe2\x80\x93 Jemeno administruojamas 3 796 km\xc2\xb2 ploto \xc5\xbeemynin\xc4\x97s kilm\xc4\x97s salynas Indijos vandenyne. Salyn\xc4\x85 sudaro 4 salos ir jis i\xc5\xa1sid\xc4\x97st\xc4\x99s tarp Somalio pusiasalio ir Arabijos pusiasalio. Saloms b\xc5\xabdinga unikali augalija, d\xc4\x97l kurios jos buvo \xc4\xaftrauktos \xc4\xaf pasaulio paveldo s\xc4\x85ra\xc5\xa1\xc4\x85. Anks\xc4\x8diau salynas buvo priskiriamas Adeno gubernijai, bet nuo 2004 m. jis Hadhramauto gubernijos dalis._NEWLINE_Salyne rastos prie\xc5\xa1 1,4 milijono met\xc5\xb3 gyvavusios kult\xc5\xabros liekanos.\n_START_SECTION_\nDemografija\n_START_PARAGRAPH_\n2004 m.  Sokotroje  gyveno 42 842 \xc5\xbemon\xc4\x97s. Daugelis gyventoj\xc5\xb3 yra arabai, bet taip pat yra gan pla\xc4\x8diai paplitusios afroarab\xc5\xb3, somalie\xc4\x8di\xc5\xb3 ir europie\xc4\x8di\xc5\xb3 etnin\xc4\x97s grup\xc4\x97s. Daugelis \xc5\xbemoni\xc5\xb3 yra musulmonai bei vartoja arab\xc5\xb3 ir sokotros kalbas.'